**INDOKOLÁS**

**a IV. számú rendelet módosításhoz**

**I. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***
* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 11.944 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos K. Szociális Szolgáltató, valamint az Egyesített Bölcsődei Intézmény) költségvetési kiadási előirányzatai kerültek megemelésre.
* A 8/2017. (I.23.) Korm. rend. alapján a kulturális ágazatban foglalkoztatott, közalkalmazottak kulturális illetménypótlékra jogosultak. Központi bevételként beemelésre került 6.610 eFt összegű támogatás, mellyel egyidejűleg a pótlékra jogosultakat foglalkoztató valamennyi kulturális intézmény költségvetési kiadási előirányzatai kerültek megemelésre.
* A költségvetési szerveknél foglalkoztatottak 2019. évi bérkompenzációjának fedezeteként 2.636 eFt összegű központi támogatás érkezett. A MÁK tájékoztató levelek alapján kerültek beemelésre az előirányzatok az intézményi költségvetésekbe a személyi juttatások és járulékok tételeire.
* A feladatlapú támogatások 2019. évközi elszámolása alapján az egyes támogatási jogcímeken történt változások (gyermeklétszám, pedagógus létszám, ellátotti létszám, üzemeltetési költségek, stb. módosulás miatt) maguk után vonják a központilag rendelkezésre álló források alapján, központilag számítandó üzemeltetési támogatások (intézményi gyermekétkeztetés, bölcsőde) összegét. Ennek pénzügyi hatása mindösszesen + 63.571 eFt.
* A Magyar Államkincstár felülvizsgálta Önkormányzatunk központi költségvetéséből származó támogatásai 2018. évi elszámolásának szabályszerűségét, a támogatások felhasználása jogszerűségét. Az önkormányzati adatszolgáltatás és a Magyar Államkincstár vizsgálata alapján elfogadott létszámadatok vonatkozásában az alábbi eltérés került megállapításra: bölcsőde támogatás - felsőfokú végzettségű kisgyermeknevelők -0,3 fő, bölcsőde támogatás – bölcsődei dajkák, középfokú végzettségű kisgyermeknevelők -0,9 fő, demens személyek nappali intézményi ellátotti létszáma -1 fő. Ezen megállapítások alapján 4.573 eFt összegű visszafizetési kötelezettsége keletkezett Önkormányzatunknak. Ennek teljesítése érdekében 4.073 eFt összegű előirányzat biztosítása indokolt a „Központi költségvetés részére visszafizetési kötelezettség” költségvetési tételsoron.
* Önkormányzatunk „Pénzbeli támogatás” címén, gyermekvédelmi támogatás céljából 4.713 eFt összegben részesült. Az előirányzat beemelésre került a szociális ágazat – pénzbeli támogatás önálló költségvetési tételsorra.
1. ***egyenleg: +59.498 eFt***
2. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 164.908 eFt-tal növekedtek.

***b)egyenleg: 0 eFt***

1. ***A*** ***működési és felhalmozási célú államháztartáson belülről kapott támogatások, és a működési és felhalmozási célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak. A működési célú előirányzat 82 eFt összeggel növekedett, a projektekhez kapcsolódó támogatási összegek pedig 8.929 eFt összeggel növekedtek.
* Kiegészítő gyermekvédelmi támogatás címén kapott támogatás összege 82 eFt. Az előirányzat beemelésre került a szociális ágazat – segély központi támogatásból tételre, mivel a tényleges kifizetés elszámolása ezen a kiadási előirányzaton történik.
* A további felhalmozási célú államháztartáson belülről kapott támogatások TOP projektjeinkhez kapcsolódnak.
* Előirányzat átcsoportosítás került végrehajtásra az „bevételi áfa visszaigénylés” tételsora és a TOP 6.3.3-15-Szombathely bel- és csapadékvíz védelmi rendszer fejlesztése projekt bevétel tételsora között 16.744 eFt összegben.
* A TOP-6.3.1-15 Szombathely Szent László Király utcai felhagyott iparterület fejlesztése projekt bevételi előirányzatának többlet összegével (9.375 eFt) megemelésre került a projekt hozzájárulás tételsora.
* A támogatási szerződések módosításához igazodva a projekt költségvetéseken is átvezetésre kerültek az előirányzatok, mely mind a bevételi, mind a kiadási előirányzatok módosítását jelenti. Így a Modern Városok Program - Fedett uszoda további fejlesztése és bővítése projekt esetében 443 eFt összegű csökkentés, míg a TOP 6.3.3-15-Szombathely bel- és csapadékvíz védelmi rendszer fejlesztése projekt esetében 3 eFt összegű csökkentés került végrehajtásra.

***c)egyenleg: 0 eFt***

***d)A*** ***működéshez kapcsolódó*** bevételek előirányzatainak módosítása:

* A „Köztemetés költségeinek megtérüléséből” (1.571 eFt), és a „Köztemetés bevételéből” (434 eFt) származó többlet a „Segély önkormányzati támogatásból” tételre került visszapótlásra, mindösszesen 2.005 eFt összegben.
* A „működési bevételek – Szent Márton kártya értékesítéséből származó bevételek” tételsoron elszámolt 3 eFt többletbevétel a kulturális kiadások – hatósági díjak, egyéb kiadások fedezetéül szolgál.
* A 2019. évi teljesítési adatok alapján rendezésre (csökkentésre) kerültek a „Viziközmű és szennyvízközmű használati díjbevételhez” kapcsolódó előirányzatok mindösszesen 33.243 eFt összegben.
* A finanszírozási műveletek bevételi és kiadási előirányzata között a 2020. évi költségvetési támogatási előleg 128.180 eFt összegének elszámolása történt meg.

 ***d)egyenleg: 0 eFt***

***e)A Polgármesteri rendelkezések alapján történt előirányzat átcsoportosítások:***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Tartalékok – villamos energia díj változás | -2.870 |
| Központi irányító szervtől kapott támogatás – AGORA Szombathelyi Kulturális Központ – 2019. Városi Szilveszter | +2.870 |
| Városfejlesztési Alap – Tervezések | -1.362 |
| Egyéb beruházások – Fő téri illemhely felújításának tervezése | +1.362 |
| Oktatási, szociális és ifjúsági tartalék | -650 |
| Hárofit Közhasznú Egyesület támogatása – Karácsony délutáni programok megrendezéséhez | +300 |
| Alpokalja Nagycsaládosok Egyesület támogatása – Karácsonyi ünnep előkészületeinek kiadásaihoz | +350 |
| Kámoni fiókkönyvtár építése | +250 |
| Városfejlesztési Alap – Egyéb városfejlesztési célok | -250 |
| Tartalékok – villamos energia díj változás | -1.664 |
| Zanati Kulturális és Sport Egyesület támogatása (futballpálya – légvezeték kiváltás terveztetése, engedélyeztetése) | +1.664 |
| Tartalékok – villamos energia díj változás | -950 |
| KISZ Lakótelepért Egyesület támogatása – karácsonyi adományozó és karácsonyfa osztó kezdeményezés | +950 |
| Tartalékok – villamos energia díj változás | -200 |
| Zseboroszlán Vas megyei Koraszülöttekért Közhasznú Alapítvány támogatása | +200 |
| Tartalékok – villamos energia díj változás | -350 |
| Derkovits Városrészért Egyesület támogatása – karácsonyi adományozó és karácsonyfa osztó kezdeményezés | +350 |
| Tartalékok – villamos energia díj változás | -100 |
| Rotary Club Szombathely támogatása – BARNAHUS program támogatása | +100 |
| Tartalékok – villamos energia díj változás | -500 |
| Savaria TSE – Világbajnokságra való kiutazás költségeihez támogatás | +500 |
| Sport ágazat kiadásai - Nagyrendezvények | -100 |
| Sport ágazat kiadásai – Közösségi és szabadidős sportrendezvények támogatása | -100 |
| Sport ágazat kiadásai – Önkormányzati sport kitüntetések | +200 |
| Oktatási ágazat kiadásai – Petz ösztöndíj | -100 |
| Oktatási ágazat kiadásai – Versenyek, rendezvények, támogatások | +100 |

 ***e)egyenleg: 0 eFt***

f) A ***szakmai bizottságok által hozott határozatok alapján*** meghatározott tételek átcsoportosításra kerültek az ágazatok előirányzatairól az intézményi előirányzatok, vagy más, a határozatokban megnevezett ágazati előirányzatok közé. E módosítások többletforrás igénnyel nem jártak.

 ***f) egyenleg: 0 eFt***

***g) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek. A *kiemelt nagyságrendű* átcsoportosítások a következők:

* A számviteli szabályok szerint a beruházásokhoz és a TOP projektekhez kapcsolódó fordított áfa tételek összegei átcsoportosításra kerültek a beruházások és projektek önálló költségvetési tételsoráról a beruházásokhoz és projektekhez kapcsolódó fordított áfa tételsorra.
* A 2019. október havi elszámolás alapján a „Szünidei gyermekétkeztetés” tételsorról 224 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* A 418/2019. (IX.26.) Kgy.sz. határozat alapján a Csodaország Bölcsőde gépészeti munkáinak kivitelezéséhez 6.000 eFt összeg biztosításra került a „TOP-6.2.1-15-00005 Bölcsőde fejlesztések Szombathelyen – hozzájárulás” tételsoron. A gépészeti munkák megrendelője az Egyesített Bölcsődei Intézmény, ezért az előirányzat átcsoportosítása indokolt az intézmény költségvetésébe.
* A Köznevelési GAMESZ költségvetésében tervezett előirányzatok közül az alábbi tételek átcsoportosítását kérte az Óvodák költségvetésébe:
* pedagógus továbbképzések előirányzata: 5.166 eFt,
* sajátos nevelési igényű gyermekek ellátására kapott támogatás: 1.330 eFt,
* személyi jellegű kifizetések és járulékainak összege: 6.354 eFt,
* Kőrösi Cs. S. u. Óvodában történt csőtöréshez biztosított támogatás összege: 756 eFt.
* Az Agora Szombathelyi Kulturális Központ intézmény költségvetésébe 330 eFt átcsoportosításra került a „Kulturális kitüntetések” tételsorról, a 2020. évi Magyar Kultúra Napján megrendezésre kerülő díjátadó ünnepséget követő fogadás költségeire.

***g) egyenleg: 0 eFt***

1. ***Az utólagos tudomásul vételt jelentő tételek a) – g) egyenlege: +59.498 eFt***

**II.Közgyűlési döntések alapján biztosított tételek**

* Végrehajtásra került a ***544/2019. (XI.28.) Kgy.sz határozat,*** mely kimondta, hogy a FALCO KC Kft. tőkehelyzetének helyreállítása érdekében 40.041 eFt a társaság részére 2019. évben támogatásként biztosított összegből pótbefizetés jogcímen kerüljön elszámolásra.

 ***(egyenleg: 0 eFt)***

* Végrehajtásra került a ***592/2019. (IX.28.) Kgy.sz határozat,*** mely kimondta, hogy az AGORA Szombathelyi Kulturális Központtal kapcsolatos munkáltatói döntés fedezete az intézmény költségvetésében biztosításra kerül.

 ***(egyenleg: -8.460 eFt)***

* Az ***527/2019. (IX.28.) Kgy.sz határozat*** alapján, a Közterület-felügyelet intézménynél történt munkáltatói döntés fedezetének biztosítása érdekében az intézmény költségvetésének kiemelt előirányzatai közötti átcsoportosítás kerül végrehajtásra.

 ***(egyenleg: 0 eFt)***

* A ***623/2019. (XII.19.) Kgy.sz határozat*** a Szombathelyi Sportközpont és Sportiskola Nonprofit Kft. részére likviditásának fenntartása érdekében 20.000 eFt biztosítását mondta ki a társaság részére.

***(egyenleg: -20.000 eFt)***

* A ***308/2019. (VI.18.) kgy.sz. határozat***ban foglaltak alapján önkormányzatunk a muzeális intézmények szakmai támogatására (Kubinyi Ágoston Program) fordítható központosított előirányzat terhére 2.000 eFt összegű támogatásban részesült. A támogatási összeg az önkormányzat költségvetésébe, a kiadási előirányzat (támogatási összeg, valamint a 222 eFt összegű önrész biztosítása) a Savaria Múzeum intézmény költségvetésébe beemelésre került.

 ***(egyenleg: -222 eFt)***

* A ***310/2019. (VI.18.) kgy.sz. határozat***ban kimondott „Járásszékhely települési önkormányzatok által fenntartott múzeumok szakmai támogatása” pályázat nyertesként zárultak. A pályázat önerőt nem igényelt. Az elnyert támogatási összeg 1.600eFt. A támogatási összeg az önkormányzat költségvetésébe, a kiadási előirányzat pedig a Savaria Múzeum költségvetésébe beemelésre került.

***(egyenleg:0 eFt)***

1. ***A Közgyűlési döntés alapján biztosított tételek összevont egyenlege:***

 ***-28.682 eFt***

**III.A 2020 évi teljesítési adatok alapján a költségvetésben egyenleget befolyásoló bevételi többletek, elmaradások bemutatása.**

1. **KÖZHATALMI BEVÉTELEK - Helyi adó bevételek, Közterület felügyelet bírság bevétele**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Termőföld bérbeadásából származó bevétel rendezése | -695 |
| Építményadó bevétel rendezése | -3.466 |
| Helyi iparűzési adó bevétel tényleges többlete | +737.976 |
| Gépjárműadó bevétel többlete | +9.959 |
| Idegenforgalmi adóbevétel többlete | +17.363 |
| Közterület felügyelet bírság bevétel rendezése | -2.335 |
| Környezettanulmány díjbevétel többlete | +4 |
| Egyéb adó és bírságok, pótlékok bevétel többlete | +2.314 |
| Környezetvédelmi bírság bevétel többlete | +738 |
| Talajterhelési díjbevétel többlete | +57 |
| **Összevont egyenleg** | **+761.915** |

**B.) Vagyongazdálkodási bevételek**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Vagyongazdálkodási bevétel rendezése | +1.954.899 |
| Nyugdíjasok háza befizetés | +49.950 |
| **Összevont egyenleg** | **+2.004.849** |

**C.) Működési bevételek előirányzatainak rendezése**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Tavak haszonbérbe adása | +906 |
| Egyéb bevétel | +260 |
| ELAMEN RT, és egyéb bérleti díjak | +515 |
| Hirdető oszlop eltávolítás költségeinek megtérítése | -181 |
| Vásárok bevétele | -705 |
| HEMO épületének bérbeadása | +404 |
| SZOVA Zrt. Parkolás-gazdálkodásból származó bevétel | +47.863 |
| Egyéb működési célú bevétel  | -5.608 |
| Földhaszonbérlet | -287 |
| Helyiségek és lakások bérleti díja | -5.599 |
| Bérleti díj | -51.455 |
| Közterület foglalás | -3.198 |
| Osztalék bevétel | 262 |
| Út-igénybevételi díj | -1.289 |
| Kamatbevételek - Önkormányzat | 13 |
| **Összevont egyenleg** | **-18.099** |

**D.) Működési és felhalmozási célú támogatások államháztartáson belülről és az átvett pénzeszközök rendezése**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Jelzőrendszeres házi segítségnyújtás támogatása | +3.961 |
| Mezei őrszolgálat fenntartásához kapott támogatás | -6 |
| Támogatások elszámolása ÁH-on belül | +1.931 |
| Támogatások elszámolása ÁH-on kívül | -22 |
| Adósságcsökkentési támogatás visszafizetése | +114 |
| Lakáskölcsön törlesztés | -815 |
| Munkáltatói kölcsön törlesztés | +5.240 |
| **Összevont egyenleg** | **+10.403** |

**A III./A – D. pontok összegzése:**

|  |  |
| --- | --- |
| **Megnevezés** | **Összeg (ezer forintban)** |
| A.)KÖZHATALMI ***BEVÉTELEK*** - Helyi adó bevételek, Közterület felügyelet bírság bevétele  | + 761.915 |
| B.) Vagyongazdálkodási ***bevételek*** | +2.004.849 |
| C.) Működési ***bevételek*** előirányzatainak rendezése  | -18.099 |
| D.) Működési és felhalmozási célú ***bevételek***,támogatások államháztartáson belülről és az átvett pénzeszközök rendezése  | +10.403 |
| **Összevont egyenleg**  | **+2.759.068** |

**III. Költségvetési egyenleget befolyásoló bevételi tételek egyenlege: +2.759.068 eFt.**

**IV.Költségvetési egyenleget befolyásoló kiadási tételek, tartalékok egyenlege**

|  |  |
| --- | --- |
| **Költségvetési előirányzat megnevezése** | **Összeg (ezer forintban)****(+) előjel hiányt csökkentő tétel****(-) előjel hiányt növelő tétel** |
| Office 365 rendszer működtetése | -282 |
| Kulturális ágazat kiadásai – Hatósági díjak, egyéb kiadások, szakértői feladatok | -174 |
| Folyószámla hitel, kamat | -809 |
| Egyéb, más ágazathoz nem sorolható intézmények és feladatok kiadásai - Egyéb kiadások | -173 |
| Tartalék - Villamos energia díj változás | +6.938 |
| Általános tartalék | +236 |
| **Összevont egyenleg** | **+5.736** |

**IV.Költségvetési egyenleget befolyásoló kiadási tételek, tartalékok egyenlege: +5.736**

V.A pénzügyi egyensúly

|  |  |
| --- | --- |
| **Megnevezés** | **Összeg (ezer forintban)** |
| **I. Utólagos tudomásulvételt jelentő tételek egyenlege** | **+59.498** |
| **II.Közgyűlési döntés alapján biztosított tételek egyenlege** | **-28.682** |
| **III. Költségvetési egyenleget befolyásoló bevételi tételek egyenlege** | **+2.759.068** |
| **IV.Költségvetési egyenleget befolyásoló kiadási tételek, tartalékok egyenlege (megtakarítások)** | **+5.736** |
| **Összevont egyenleg**  | **+2.795.620** |

**A költségvetési rendelet jelen módosításában 795.620 eFt összegben működési, 2.000.000 eFt összegben pedig felhalmozási tartalék képzésére került sor, amellyel a 2020. évi költségvetési rendeletben a 2019. évi gazdálkodás során elért pozitív egyenleggel maradvány összegként – forrásként számolhatunk.**